ORI บวก 3% ทุบนิวไฮต่อเนื่อง! ลุ้นกำไรครึ่งหลังปี 60 โตกระฉูด 78%
ORI บวก 3% ทุบนิวไฮต่อเนื่อง! ลุ้นกำไรครึ่งหลังปี 60 โตกระฉูด 78% โดย ณ เวลา 11.42 น. ราคาอยู่ที่ 20.60 บาท บวก 0.60 บาท หรือ 3.00% สูงสุดที่ 20.90 บาท ต่ำสุดที่ 20.10 บาท มูลค่าซื้อขายที่ 143.23 ล้านบาท 
30 ต.ค. 2560

ผู้สื่อข่าวรายงานว่า ราคาหุ้นบริษัท ออริจิ้น พร็อพเพอร์ตี้ จำกัด (มหาชน)หรือ ORI ณ เวลา 11.42 น. ราคาอยู่ที่ 20.60 บาท บวก 0.60 บาท หรือ 3.00% สูงสุดที่ 20.90 บาท ต่ำสุดที่ 20.10 บาท มูลค่าซื้อขายที่ 143.23 ล้านบาท

ทั้งนี้ ราคาหุ้น ORI ปรับตัวขึ้นติดต่อกันเป็นวันที่ 5 นับตั้งแต่ราคาหุ้นอยู่ที่ระดับ 17.80 บาท เมื่อวันที่ 20 ต.ค.60 ขณะเดียวกันปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 7 ต.ค.58
ด้าน บล.ดีบีเอส วิคเคอร์ส (ประเทศไทย) ระบุในบทวิเคราะห์ แนะนำ “ซื้อ” ราคาพื้นฐานก่อน XW กำหนดไว้ที่ 20.72 บาท ซึ่งประเมินด้วยวิธี SOTP โดยราคาปิดมีส่วนเพิ่มได้อีก 14.5%
โดยคาดว่า ORI จะมีกำไรสุทธิในครึ่งปีหลังปี 60 เป็นสัดส่วนถึง 78% เทียบกับปีนี้ โดยกำไรหลักช่วงไตรมาส 3/60 ทำสถิติสูงสุดใหม่ แถมยังมีกำไรพิเศษก่อนภาษีอีก 260 ล้านบาท จากการขายที่ดินเข้าบริษัทร่วมทุนกับ โนมูระ เรียลเอสเตท ช่วยเสริม และกำไรหลักช่วงไตรมาส 4/60 สูงกว่าไตรมาส 6/60 เนื่องจากเริ่มรับรู้รายได้จากคอนโด PARK 24 ที่ไปซื้อกิจการพราวด์ เรสซิเดนท์ เข้ามาเป็นไตรมาสแรก
อีกทั้ง ยังได้เริ่มโอนกรรมสิทธิ์แล้วตั้งแต่ช่วงต.ค.60 จึงมั่นใจว่าจะมีรายได้ส่วนนี้เพิ่มเข้ามาอีกถึง 3 พันล้านบาท ขณะที่ในส่วน ORI เองเป็น 6 พันล้านบาท ด้านอัตราการเติบโตกำไรสุทธิต่อหุ้นปีนี้และปีหน้าสดใสมากถือว่าสูงสุดในอุตสาหกรรมที่อยู่อาศัยปี 60 และ 61 เป็น 173% และ 37% เทียบกับช่วงเดียวกันปีก่อน แม้ได้รวมเรื่อง Dilution Effect จาก ORI-W1 แล้วก็ตาม
สำหรับยอดขายสะสมในช่วง 9 เดือนแรกของปี 60 มูลค่ากว่า 11 พันล้านบาท คิดเป็นสัดส่วน 78% จากเป้าหมายยอดขายล่าสุดที่ 14 พันล้านบาท ซึ่งเพิ่มจากเดิมที่ 13 พันล้านบาท หลังประสบความสำเร็จการขายโครงการบริษัทร่วมทุนกับโนมูระ เรียลเอสเตท
ส่วนประมาณการรายได้ในส่วน ORI เองมีความเป็นไปได้สูง เพราะโครงการที่ใหญ่สุด ซึ่งจะเสร็จและโอนช้าสุดในปีนี้คือ ไนท์บริดจ์ เดอะ โอเชียน ศรีราชา มูลค่า 2.5 พันล้านบาท ได้ก่อสร้างคืบหน้าไปมากแล้ว
 